
Inter varias substantias, quae sub finem prae- 
teriti saeculi, faventibus magnis chemiae progres- 
sibus detectae et postremis hisce temporibus in 
usum medicum vocatae fuerunt, praecipuum certe 
locum obtinet acidum hydrocyanicum. A Schee- 
lio anno 1780 inventum, acidi borussici nominc 
ab ipso nec non a Guyton-Morveaujo et a Berg- 
manno insignitum fuit, utpote quod a caeiuleo 
berolinensi habebatur. Alii exinde zooticum, Bru- 
gnatellius noster oxyprussicum , et Thenardus hy* 
drazocarbonicum acidum ipsum nuncupaverunt . 
Cum vero Gay-Lussacus agnoverit illud constare 
ex hydrogenio , nitrogenio et carbonio, et cum vi- 
derit nitrogenium et carbonium basim acidi con- 
stituere, et acidam naturam ab accedente hydro- 
genio illi communicatam esse, secundum leges 
chemicae nomenclaturae acidum hydrocyanicum 
illud vocavit. Quamvis, utidiximus, inventio hujus 
acidi Scheelio sit tribuenda , chemicus tamen iste 
nunquam purum illud obtinuit, sed multa sempcr 
et indeterminata aquae quantitate inquinatum . 
Qui vero purissimum acidum hydrocyanicum ob- 

tinuit, Gay-Lussacus fuit, cujus chemicum pro- 
cessurn nos hic exhibemus. 

Sumitur retorta vitrea tubulata , quae commu- 
nicet cum extremitate tubi vitrei pedem unum 
cum dimidio vel pedes duos longi, dum alteri tu- 
bi extremitati excipulum vitreum unitur, et unio- 
nes luto obliniuntur. Tertia pars longitudinis tu- 
bi impletur carbonate calcis in frustula redacto, 
et spatium quod reliquum est chlorureto calcis 
fuso. Ponitur in retorta percyanurum mercurii in 
pulverem subtilem tritum, cui adfunditur acidum 
hydrochloricum concentratum , curando tamen ut 
abundet percyanurum mercurii, aliter cum acido 
hydrocyanico distiliaret etiam acidum hydrochlo- 
ricum • In hac operatione decomponuntur simul 
acidum hydrochloricum et percyanurum, efforma- 
tur pcrchlorurum mercurii et acidum hydrocya- 
nicum, quod distillat et condensatur prius circa 
carbonatem calcis, dein leni igne transit ad chlo- 
ruretum calcis, et tandem in excipulo vitreo ubi 
frigoris artificialis ope condensatur. 

Acidum hydrocyanicum , hac ratione paratum, 
liquidum refert, decolorum , transparens, odoris 
fortis intolerabilis, illi amygdalarum amararum si- 
millimi; linguae adplicitum frigoris, dein caioris 
et acredinis sensum excitat. Colorem caeruleum 
chartae exploratoriae in rubrum mutat, qui tamen 
priori mox cedit, ubi cum aquae decuplo agite- 
tur. Valde volatile est, ita ut ad a6° ther- 
mometri centigradi in ebullitionem trahatur, et 
si gutta vei binae super chartam fundantur, ejus 

pars aubito evaporatur, et tantam caloris copiam 
arripit , ut altera in statum solidum reducatur . Sibi 
ipsi commissum acidum hydrocyanicum in vase 
etiam clauso, sed luci expositum, decomponitur 
atque nigrescit, quia carbonium praecipitatur (Me- 
landri) et efformatur ammonium. Hanc decom- 
positionem, quae aliquando spatio unius horae e- 
venit, ubi a quindecim jam diebus servetur, sem- 
per obtinet. Unitur qualibet ratione cum alcoho- 
le, et in hac solutione per annos cfficax servari 
potest. 

Acidum hydrocyanicum jam formatum nun- 
quam in natura inventum fuit. Nonnulli tamen 
arbitrantur qua tale illud existere in foliis lauro- 
cerasi, in amygdalis amaris, in foliis et floribus 
persici, et in aliis plantis familiae rosacearum. Si- 
quidem unus odor in plurimis ex hisce vegetabi- 
libus acidi istiusmodi praesentiam ostendit, et re- 
apse ab anno 1802, in quo Bohnius et Schrade- 
rius primi eam detexerunt in aquis distillatis lau- 
ro - cerasi , amygdalarum amararum , foliorumque 
persici, usque ad nostra haec tempora, chemici 
quamplurimi substantiam, de qua agimus, in regno 
vegetabili magis magisque diffusam esse intene- 
runt. Praeterea materiae animales omnes distil- 
lationis ope in carbonem nitrogenatum redigun- 
tur, qui cum Hxiva caustica igni commissus in 
cyanurum lixivae redigitur, quod acido aulphuri- 
co multum diluto pertractatum acidum hydrocya- 
nicum evolvit. Immo est qui putat, acidum hoc 
sub nonnuliorum morborum vi in ipso animali or- 

ganismo sponte enasci ; idque argumentis ex ana- 
logia atque ex inductione desumptis probare co - 
natur; quemadmodum in disquisitiombus, anim- 
adversionibusque celeb. Coullonii videre juvat. 

Haec quoad proprietates physicas atque chemi- 
cas acidi hydroc yanici sufficiant : accedamus nunc 
ad ejus relationem cum organismo animali. 

Nullam fortasse babemus substantiam, cujus 
facuhates agendique ratio in hominibus pariter 
ac in ceteris aniroalibus pluribus experimentis in- 
vestigatae fuerint. Schraderus, Ittnerus, Rober- 
tus, Gazanus, Callics, et praecipue Emmertus, 
Coullonius et Orfila sua quisque tentamina obser- N 
vationesque instituerunt , ex quibus haec erui pos- 
sunt • 

Acidum hydrocyanicum methodo Gay-Lussa- 
ci obtentum inter venena adhuc cognita tan- 
quam maximum habendum, et licet aqua dilu- 
tum, ubi major ejusdem dosis sit, eadem semper 
agit ratione. Haec vero nocentissima actio super 
varias animalium classes, praecipue autem super 
animalia calido sanguine donata exercetur; eoque 
major semper evadit, quo major acidi dosis tem- 
poris spatia, per quae illud varias organismi par- 
tes tangit, diuturniora, animal experimentis sub- 
jectum, minori aetate, sensibilitate exquisitiori, 
vividiore sanguinis circulo, magisque extensis or- 
ganis respirationis praeditum. Si excipias organa 
alba, uti dicunt, acidum hydrocyanicum actio- 
nem suam semper exerit, quicumque sit textus 
cui admovetur; ejus tamen actio ita per naturam 

textus ipsius modificatur, ut maxima valdeque po- 
tens observetur, si aciduin in arteriarum syste- 
ma injiciatur, magna ubi injectio in venarum sy- 
stema, in tracheam pulmonesque fiat, minor, si 
venenum in cavitates serosas introductum, vel in- 
tus adhibitum sub forma potus aut clysmatis fue- 
rit, et omnium minima, ubi acidum alicui parti 
vulneratae, vel cerebro spinalique medullae mini- 
me amplius junctae admoveatur. Immediate vero 
vel mediate per absorptionem acidum borussicum 
vias circulationis ingreditur, ubi in cerebrum prae- 
primis, in pulmones deindc, in organa sensus et 
tandem agit in musculos voluntati subjectos, quo- 
rum irritabilitatem delet eodera ipso tempore, quo 
cordis intestinorumque adimit contractilitatem . 

In omnibus porro anim&libus, ac proinde in ho- 
xnine sub nocenti acidi hydrocyanici actione, re- 
spiratio illico turbatur, universalis vel partialis pa- 
ralyseos signa exoriuntur, variique substantiarum' 
narcoticarum observantur effectus. Ubi mors aci- 
di usum immediate subsequatur, procumbit ani- 
mal, caput ejus retrorsum vertitur, spasmodicus 
rigor membra omnia tenet , circulatio, et manifc- 
stius etiam respiratio turbantur, immobiles eva- 
dunt palpebrae, vitae principium protinus exilit. 
Ubi vero mors illico non inducatur, lentiusque 
evadat acidi actio, paulo post ejus introductio- 
nem insurgunt, nausea, vomitus, sensus ponderis 
ad caput, cephalaea, respiratio fit anhelosa atque 
difficilis; cordis motus tumultuosi redduntur, ti- 
tubant extremitates inferiores, tetanicis convul- 

sionibus superiores praesertim artus tenentur, pro- 
trusi rutilant oculi; et nisi iterati vomitus leva- 
men adtulerint, sy mptomata istiusmodi magis ma- 
gisque ingravescunt , usquedum sensus omois in 
inferioribus extremitatibus prius, ac dein in ce- 
teris corporis partibus imminutus atque deletus, 
respiratio modo sibila, modo interrupta, motuum 
cordis increscens debilitas atque cessatio, inter 
nonnuilarum horarum spatium, rarius vero nych- 
themeri, mortem enuntiant. Quod si vel copioso 
juvante vomitu, vel opportunorum auxiliorum ope 
tristis exitus avertatur, respiratio magis regularis 
ac deinde naturalis redditur, palpebrae propria 
nunquam sensibmtate prorsus carentes moventur, 
tetanici motus cessant, vel et longioribus inter- 
vallis et debiliores adparent, oculi sedem suam 
servant, naturalemque splendorem praeseferunt , 
neque quidquam aliud ex morbosis symptomatibus 
diutius remanet, praeter artuum tremorem sub 
quaque aegroti actione motuque. Cadavera vero 
peremptorum ex acido hydrocyanico hujus odo- 
rem exhalant,e cerebro praesertim, medulla spi- 
nali, sanguine atque corde: musculi eorum, pro- 
pria carentes irritabilitate, ne a galvanico quidem 
srimulo excitantur: venae sanguine atro, oleoso, 
denso repertae conspiciuntur, praecipue in ence- 
phalo, hepate atque pulmonibus. Ceterura, ubi 
mors cita fuerit, nulla in textubus, quibus aci- 
dum admovebatur, inflammationis signa occurrunt, 
semperque cadavera multo serius a putredine cor- 
ripiuntur. , . . 

Quamvis ttaque ex allatis obsenrationibus prae- 
cipuis, plurimisque aliis teterrima acidi hydrocy- 
anici vis innotesceret, non ideo tamen medicos 
ab ilKus pharmaceutico usu absterruit. Jam si 
verum esset in plantis cx rosacearum familia a- 
cidum hoc praeformatum haheri, tunc ipsius usus 
prorsus antiquissimus foret. Huc enim esset re- 
ferendum quidquid de lauro-cerasi usu vetustiori 
apud ipsam Sibyllam cumaetm Darwinus narrat; 
tum ea occurrerent quae de vcnefica hujus plan- 
tae facultate Madennus, Heberdenius, Vaterus, 
Fontana aliique scripserunt ; illaeque opportuno in 
loco caderent observationes, quas de plantae ipsius 
praeparationum utilitate et Liimeus et Cullenius et 
Alibertus et Hartmannus et Plenkius retulerunt. 

A nobis autem purissimi tantummodo acidi hy- 
drocyanici usum inquirentibus , de relativis in pra« 
xi medica tentaminibus sermo erit instituendus . 
Observationes illae , per quas illius facultas vi- 
talem incitationem adficiendi, sensibilitatemque 
praeprimis obtundendi innotuerat, viam patefece- 
runt medicis, qui propterea acidum, de quo agi- 
mus, in morbis cum summo vitalram actionum in- 
cremento conjunctis, in illisque praesertim, qui 
a cordis et arteriarum irritabilitate et sensibilitate 
adauctis ortum ducunt suum, experiri coeperunt. 

In Italia nostra clarissimi professores Brera et 
Borda acidum hydrocyanicum individuis febri in- 
flammatoria laborantibus admodum feliciter ex- 
hibuere, cum ejus ope Sanguinis motus prius 
vehemens sedatus, calor animalis imminutus, et 

functionum concentus restitutus fuerit. In lenta 
quoque pulmonum et cordis phlogosi praestantis- 
simum remedium esse ipsi agnoverunt. Plures c- 
nim cordis palpitationes, asthmata, et tusses per- 
tinaces a lenta inflammatione ortum fomitemque 
ducentes , ipsa sanguinis evacuatione , aliisque 
pharmacis deprimentibus frustra cedentibus , ab 
acido hydrocyanico breviter et perfecte sanatae 
fuere. Luculentissimis hisce factis* innixi perspi- 
cacissimi praefati professores, acido huic princi- 
pem locum inter pharmaca antiphlogistica merito 
tribuerunt. Praeterea Brera in myelitide, et sum- 
mus Tommasini in dysenteria, in enteritide et 
metritide optimo cum effectu exhibuerunt. 

Magendie quoque primus in Gallia acidi hydro- 
cyanici efficaciam contra tussim in lcnta bron- 
chiorum phlogosi radicatam expertus est, atque 
observavit pulsuum frequentiam et vim ex illius 
usu imminui, tussim moderari, et paucis diebus 
ex toto evanescere. Idem auctor illustris in phthisi 
pulmonali aegrorum molestias ipsomet acido mi- 
rum in modura sedare potuit . 

■ Qui phthisim ulcerosam acido hydrocyanico sa- 
natam retuiit, eum tamen in diagnosi deceptum 
fuisse et chronicas pulmonum inflammationes pro 
vera phthisi sumpsisse, credere fas est. 

Doctor Granville insignem tribuit huic acido fa- 
cultatem sedantem, et ab illo in morbis mentis 
a cerebri condkione irritativa aut phlogistica de- 
pendentibus summum exinde traxisse levamen 
atque utilitatcm asseruit. 

Doctor Elwertus plures historias evulgavit, qui- 
bus pharmaci nostri eflicaciam in inflammationU 
bus acutis et lentis thoracis, nec non in pluribus 
morbis ad nevroses spectantibus extra omne du- 
bium ponit. 

Clarissimus Thomsonius in Anglia ejus utilita- 
tem evicit in carcinomate et in herpete valde 
dolenti, quibus in morbis si sanitatem non addu- 
cit, molestias tamen sedat, et diros cruciatus mi- 
tigat. 

Jam ab anno i8ai doctor Cagnola mediolanen- 
sis singularem proposuit methodum acidum hy- 
drocy anicum adhibendi ad enecandam taeniam . Si 
quacumque de causa aliqua pars vermis extra a- 
num pendeat, suadet eam nlo ligare et tangere 
cum acido, unde totius vermis vita illico extin- 
guitur. Hanc praxim doctor Gelnecke et erudi- 
tissimus meus institutor Hildenbrandus sequutus, 
duobus in casibus integrae taeniae mortem et 
expulsionem induxit* 

Singulari Bertholeti aliorumque chemicorum 
observatione, acidum nempe hydrocyanicum sub 
minima alteratione vitaU in organismo nostro fa- 
cillime efformari suffulti Tommasini et Brera, il- 
lam gangraenae speciem, quae improviso in orga- 
nismo antea sano evolvitur, ex ejusdem acidi prae- 
sentia locum habere acutissime suspicantur. 

Paganini hoc remedio externe et interne ad- 
plicito plures nephritides , enteritides , pellagras , 
herpetes, svphilides , nevralgias vcsaniasque sana- 



In Clinico ticinensi anno elapso mirabili curn 
effectu i n herpete , syphilide , scabie aliisque mo r- 
bis plerumque externe usurpatum fuit. £t egre- 
gius noster Federigo etiam in praesens illud admi- 
nistrat cum bono effectu in chronica pulmonum 

intlammatione • 
Emensis nunc morbis in quibus acidum hydro- 

cyanicum administratum fuit, aut administrari pos- 
set, pauca etiam dicemus de illius administrandi 
ratione • 

Excluso acido hjdrocyanico juxta Scheelium 
parato , nos juxta consilium Magendie acidum 
secundum Gay-Lussacum paratum utpote pro- 
portionis constantis suademus . Magendie propo- 
nit acidum purum Gay-Lussaci, cum partibus 
aquae distillatae sex ratione voluminis, vel octo ra- 
tione ponderis dilutum, quam solutionem acidum 
hydroeyanicum medicinale vocarit. Ex hujus dra- 
chma una et aquae distillatae libra una cum sac- 
chari uncia una et dimidia mhttionem componit 
aegns ad cochlear unum mane et vespere admi- 
nistrandam . Methodus haec ex eo reprobanda ve- 1 
nit, quod tanta remedii copia consumi nequit ni- 
si plurium dierum spatio, quo alterationi immo 
decompositioni subjacet. Praeterea ubi de phar- 
macis agitur adeo efficacibus et quorum usus adeo 
penculosus evadere potest, doses eorum minime 
incerta quantitate (cochleatim) sed pondere ab- 
soluto determinari debcnt. In casu itaque nostro 
dosis. quaelibet ab initio pro adultis omni vice a 
pharmacopola petenda , erit acidi bydrocyanici 

medicinalis grana sex , cum aquae distillatae vel 
syrupi simplicis uncia una mixta, bis, vel ter de 
die aegris exhibenda* 

Si vel errore, vel malitia doses justo majores 
hujus remedii usurpentur, et symptomata veneti- 
cii jam supra descripta in lucem veniant, tum ad 
antidota confugiendum erit , quorum plurima pro- 
ponuntur, non omnia tamen immo paucissima 
reapse utilia evadunt . Oleum olivarum a Vatero 
laudatum, lac a Mortimero, Ruttyo aliisque pro- 
positum, theriaca de cujus efficacia multa in £- 
phemeridibus naturae curiosorum leguntur, infu- 
sum copheae a Moenchio commendatum , a Coul- 
lonio experientia duce rejiciuntur. Neque oleum 
terebinthinae, cujus laudes ab Emmerto et Orfila 
recensentur, sub ipsius Coullonii experimentis 
optatum adtulit levamen. Difficilis non modo, ve- 
rum etiam prorsus inutilis pluribus in casibus 
comperta inspiratio artificialis tum oxygenii, juxta 
Brodie, tum gasis nitrosi, secundum Murrayum , 
tum chlori suadente Riauxio instituta • Quinimrao 
ipsum ammonium ab Orfila, Meadio, Wolfartio 
aliisque multis tantopere celebratum omnibus in 
casibus neque opportunissimum neque tutissimum 
antidotum praebet. 

Siquidem ab illo pariter ac ab aliis alcalibus 
nec acidum decomponitur, nec ejus actio refrin- 
gitur, nisi antidoti administratio veneni sumptio- 
nem immediate sequatur, et parva hujus dosis 
sit. Satius itaque erit iis sub circumstantiis, quae 
auxilio venenatorum ferendo favent, veneni ex- 

pulsionem citissimam per vomitum promovere , 
corpori et praesertim capiti aquam frigidam af- 
fundere, deinde ad internum primo, nec non ad 
externum postea ammonii usum rite confugere , 
omniaque postremo auxilia adhibere, quae ad jam 
exhaustas irritabilitatcm sensibiliutemque excitan- 
das conierre possunt. 

THESES DEFENDEND AE . 



L 

Acidum hydrocyanicum in multis inflammatio- 
nibus ipsi venae sectioni praeferendum est . 

II. 

Chlorosis morbus plerumque hypersthenicus 
est. 

III. 

Non omnis coeundi impotentia matrimonium 
solvit . 

IV. 

Dignitas medicinae et chirurgiae eadem est. 

V. 

Chirurgus, ni simul medicus sit, paucos sana- 
lit aegros. 

